Dan džamija u Bosni i Hercegovini

**Dan džamija** je simbolično obilježevanje islamskih vjernika u Bosni i Hercegovini na spomen rušenja Ferhadije u Banjoj Luci kao i ostalih 613 džamija, 218 mesdžida, 69 mekteba, četiri tekije, 37 turbeta i 405 drugih vakufskih objekata. Na teritoriji pod kontrolom Vojske Republike Srpske i ostalih paravojnih srpskih snaga srušene su 534 džamije, a na teritoriji koju je kontrolisalo Hrvatsko vijeće odbrane 80 džamija. U Bosni i Hercegovini je za vrijeme rata 1992-1995. uništeno ili oštećeno više od 80 posto od 1.144 džamije, koliko ih je bilo u Bosni i Hercegovini prije 1992. godine.

## Ferhadija džamija 
Ferhat-pašina džamija se nalazi u Banjoj Luci i spada u sami vrh najstarijih džamija u Bosni i Hercegovini. Izgrađena je 1579. godine u klasičnom otomanskom stilu i predstavlja jedno od najuspješnijih arhitektonskih ostvarenja bosanske arhitekture 16. vijeka. Ferhadija je uvrštena u kulturnu baštinu Bosne i Hercegovine 1950. godine, a kasnije je bila uvrštena na listi spomenika svjetske baštine pri UNESCO-u. Ferhadija je odlukom Komisije za očuvanje nacionalnih spomenika Bosne i Hercegovine proglašena nacionalnim spomenikom Bosne i Hercegovine. Kao dio sprovođenja politike etničkog čišćenja Bošnjaka sa područja koja su bila pod kontrolom srpskih vojnih snaga, Ferhadija je srušena 7. maja 1993. godine. Islamska zajednica Bosne i Hercegovine je 2001. godine dobila urbanističku saglasnost za ponovnu izgradnju džamije. Pri polaganju kamena temeljca 7. maja 2001. godine došlo je do nereda i protesta od strane srpskih nacionalista gdje su mnogi Bošnjaci sa povredama primljeni u Banjalučku bolnicu, a jedan Bošnjak (Murat Badić) je nakon povreda umro 26. maja 2001.

Rekonstrukcija Ferhadije je trajala nekoliko godina da bi svečano bila otvorena 7. maja 2016. godine.

## Džamije u Bosni i Hercegovini 
mini|desno|200px|Srušena Ferhadija 1993. godine
Džamije u Bosni i Hercegovini su tokom rata uglavnom rušene do temelja na prostorima koji su bili pod kontrolom Vojske Republike Srpske i Hrvatskog vijeća odbrane. Nekoliko godina nakon rata džamije na prostoru Bosne i Hercegovine su većinom obnovljene.

Neke od poznatijih srušenih ili oštećenih džamija na prostoru Bosne i Hercegovine su:

* Ahmed-agina džamija, Vitez
* Aladža, Foča
* Arnaudija, Banja Luka
* Atik džamija, Bijeljina
* Azizija, Šamac
* Begova džamija Brčko
* Careva džamija, Foča
* Careva džamija, Bileća
* Čelebića džamija, Nevesinje
* Džamija Esme sultanije, Jajce
* Džamija Sefer-age Begovića, Berkovići
* Dživar, Trebinje
* Ferhadija, Banja Luka
* Gradska džamija, Kozarska Dubica
* Hadži Omerova, Banja Luka
* Hamza-begova džamija, Sanski Most
* Jusufagina džamija, Gradiška
* Karađoz-begova, Mostar
* Šišman Ibrahim-pašina džamija, Počitelj
* Trzanska džamija, Žepče

## Galerija 

Ferhat Pasha Mosque, Banja Luka 2016-2.jpg|Ferhat-pašina džamija
Hajji Alija Mosque, Počitelj Oct. 2007.jpg|Šišman Ibrahim-pašina džamija
Sanski Most3.JPG|Hamza-begova džamija
Sultan Sulejmanova Atik džamija.jpg|Atik džamija
Prnjavor harem gradske dzamije nkd 553.JPG|Gradska džamija u Prnjavoru
Ali Pasha 01 (24582185941).jpg|Ali-pašina džamija

## Reference 
## Vanjski linkovi 
* Zvanična stranica Islamske zajednice u Bosni i Hercegovini

Kategorija:Islam u Bosni i Hercegovini